|  |  |
| --- | --- |
| Ministarstvo rada i mirovinskoga sustavaUprava za upravljanje operativnim programima Europske unijeSektor za pripremu i provedbu projekata Operativnog programa Učinkoviti ljudski potencijali 2014. – 2020.  |  Otvoreni privremeni Poziv na dostavu projektnih prijedloga „Tematske mreže za društveno-ekonomski razvoj te promicanje  socijalnog dijaloga u kontekstu unapređivanja uvjeta rada“ Broj Poziva: UP.04.2.1.06 |

ODGOVORI NA PITANJA

vezana uz otvoreni privremeni Poziv na dostavu projektnih prijedloga

*UP.04.2.1.06 Tematske mreže za društveno-ekonomski razvoj te*

*promicanje socijalnog dijaloga u kontekstu unapređivanja uvjeta rada*

*Pitanja pristigla na esf.info@mrms.hr od 4. svibnja do 17. lipnja 2018. godine*

U interesu jednakog postupanja prema svim prijaviteljima, Ministarstvo rada i mirovinskoga sustava

u okviru ovog dokumenta, a čija je svrha pojasniti uvjete natječajne dokumentacije, daje mišljenje o

prihvatljivosti određenog prijavitelja, projekta ili aktivnosti u okviru dostupnih informacija iz pitanja

dostavljenih od strane potencijalnih prijavitelja.

|  |  |  |
| --- | --- | --- |
| **RB.** | **PITANJA** | **ODGOVORI** |
|  | ***KOMPONENTA 1*** |
| 1. | U Uputama za prijavitelje, točki 1.5. Pokazatelji, navodi se pod Specifičnim pokazateljima Poziva sljedeće: br. 4. „Broj provedenih znanstvenih istraživanja“, Opis pokazatelja „Broj provedenih znanstvenih istraživanja u minimalnoj vrijednosti od 3“; br. 6. „Broj objavljenih znanstvenih članaka“, Opis pokazatelja „Broj objavljenih znanstvenih članaka u minimalnoj vrijednosti od 6“; br. 10. „Broj provedenih znanstvenih istraživanja“, Opis pokazatelja „Broj provedenih znanstvenih istraživanja u minimalnoj vrijednosti od 3“. Smatramo da ovako formulirani pokazatelji ne odgovaraju definiranim ciljevima i potrebama prikazanim u točki 1.4 (Opći cilj i Specifični cilj za Komponentu 1). Obzirom da su ciljevi formulirani na način da praktički isključuju temeljna znanstvena istraživanja koja nisu orijentirana na iskoristivu vrijednost, već je primarno riječ o primijenjenim znanstvenim istraživanjima koja su unaprijed orijentirana na praktične ciljeve i koristi, predlažemo izmjenu Specifičnog pokazatelja Poziva pod red. br. 6 na način da se u opisu pokazatelja doda „i stručnih radova“. Smatramo da je to opravdano i zbog toga što se u točki 3.3 pod Prihvatljivim aktivnostima u Elementu 4 navodi da se provedba „znanstvenih istraživanja“ treba izvršiti u suradnji organizacija civilnoga društva i znanstvenih institucija, kao i priprema, pisanje i objava znanstvenih članaka. Smatramo da bi tako postavljeni zahtjevi iz opisa aktivnosti za znanstvena istraživanja i objavu znanstvenih članaka bili problematični sa stajališta etičkih normi znanstvenih istraživanja i standarda provedbe znanstvenih istraživanja i objave znanstvenih radova, a ukoliko se pokazatelji iz točke 1.5 ne bi izmijenili tako da se obuhvate i stručni radovi. | Izmjenom natječajne dokumentacije pod Specifičnim pokazateljem br. 10 utvrđen je pokazatelj „Broj objavljenih stručnih članaka“. Izmjena Specifičnog pokazatelja Poziva br. 6. „Broj objavljenih znanstvenih članaka“ na način da se u opisu pokazatelja doda „i stručnih radova“ značila bi spajanje tog pokazatelja sa Specifičnim pokazateljem Poziva br. 10 „Broj objavljenih stručnih članaka“.  |
| 2. | Obzirom na današnju dinamiku pripreme i objave znanstvenih radova smatramo nerealno visokim zahtjevom da se u projektima čija temeljna svrha nije znanstvena postavlja minimalna vrijednost od 6 objavljenih znanstvenih članaka tijekom 2 do 3 godine trajanja projekta. Recenzentski postupci u znanstvenim časopisima traju u prosjeku nekoliko mjeseci, dočim se na konačnu objavu prihvaćenih radova često čeka i više od godine dana. Stoga zahtjev da se u roku od 2 (najviše 3) godine definiraju i oblikuju istraživanja, provedu istraživanja, analiziraju podaci, pripreme radovi te objavi 6 znanstvenih članaka smatramo neutemeljenim i praktički neprovedivim te predlažemo smanjenje broja objavljenih znanstvenih i/ili stručnih radova tijekom trajanja projekta na 3.  | Smanjena je minimalna vrijednost od 6 objavljenih znanstvenih članaka tijekom 2 do 3 godine sa 6 na 4. U tom smislu dodano je i pojašnjenje da se uzima u obzir objava znanstvenih članka kako u hrvatskim, tako i u međunarodnim časopisima. Također, ukoliko za vrijeme trajanja projekta rad nije objavljen nego je prihvaćen za objavu prijavitelj je dužan dostaviti PT-u 2 (Nacionalnoj zakladi za razvoj civilnoga društva) presliku članka, a PT2 može zatražiti uvid u objavu rada (i nakon završetka provedbe projekta) i ukoliko se utvrdi odstupanje PT2 može zatražiti povrat sredstava (i nakon završetka provedbe projekta). Također, PT2 može i nakon završetka provedbe projekta, ukoliko je potrebno, za specifične (obvezne) pokazatelje Poziva *Broj objavljenih znanstvenih članaka* i *Broj objavljenih stručnih članaka,*  čiji su prihvatljivi troškovi izrade nastali za vrijeme provedbe projekta,angažirati vanjskog stručnjaka s ciljem utvrđivanja ispunjenja istih, sukladno razdoblju prihvatljivosti izdataka utvrđenih člankom 2.4. te sukladno korekcijama iz članka 8. Posebnih uvjeta Ugovora (Prilog 2). |
| 3. | Nije jasna razlika između pokazatelja pod red. br. 4 i red. br. 10. Molimo pojašnjenje. | Isto je uređeno izmjenom natječajne dokumentacije. |
| 4. | U točki 2.2.2 Prihvatljivi partneri, pod Komponentom 1 se navodi: „Moraju zadovoljavati i sljedeće uvjete: ... 2. biti organizacija koja u svojem temeljnom aktu ima utvrđeno neprofitno djelovanje i registrirana je kao neprofitna organizacija što znači da je upisana u Registar neprofitnih organizacija i vodi transparentno financijsko poslovanje“. Obzirom da je obavezan partner znanstvena organizacija, molimo pojašnjenje odnosi li se uvjet upisa u Registar neprofitnih organizacija i vođenje računovodstva u skladu s računovodstvom neprofitnih organizacija i na znanstvene organizacije kao partnere u projektu? Naime, najveći je broj znanstvenih organizacija u Hrvatskoj registriran kao javna ustanova i ne ispunjava ovako propisan uvjet. | Uvjet upisa u Registar neprofitnih organizacija i vođenje računovodstva u skladu s računovodstvom neprofitnih organizacija ne odnosi se na znanstvene organizacije kao partnere u projektu. U tom smislu izmijenjene su i Upute za prijavitelje u kojima je za znanstvene organizacije kao uvjet (između ostalih partnera) sada jasno istaknuto da moraju voditi transparentno financijsko poslovanje, odnosno predati godišnji financijski izvještaj, o čemu moraju imati potvrdu Financijske agencije. |
| 5. | U Uputama za prijavitelje spominju se Centri znanja za društveni razvoj koji su do sada imali podršku Nacionalne zaklade i ostvarivali su nacionalno financiranje. Na str. 10 Uputa za prijavitelje navodi se: „Polazeći od dosadašnjih razvojnih programa Nacionalne zaklade koji su obuhvaćali cijeli niz različitih područja ulaganja u društveni i ekonomski razvoj kroz djelovanje organizacija civilnoga društva i drugih dionika u lokalnim zajednicama i društvu predlažemo ustrojavanje 24 tematska područja za ovu Operaciju kojom će se omogućiti nastavak i produbljivanje dosadašnjih financijskih podrški iz nacionalnih izvora kako bi se organizirano civilno društvo i ostali socijalni partneri sustavnije uključili u društveni i ekonomski razvoj u Republici Hrvatskoj“.Znači li to da će postojeći ustrojeni Centri znanja imati svojevrsnu prednost u okviru ovog Poziva?  Mogu li se prijavljivati projektne prijave s dionicima koji  do sada nisu ostvarivali suradnju s Nacionalnom zakladom za razvoj civilnog društva, odnosno koji do sada nisu bili inicijatori/članovi postojećih Centara znanja? Kao takvi, imaju li manju prednost u postupku evaluacije projekta?  | Uputama za prijavitelje u točci 2.2.1 Prihvatljivi prijavitelji i točci 2.2.2 Prihvatljivi partneri točno je izrijekom popisano i taksativno navedeno tko sve može biti prijavitelj, odnosno partner na predmetnom Pozivu. Slijedom navedenog, provjera prihvatljivosti prijavitelja i partnera, kao i procjena projekta i projektnih aktivnosti, provodit će se sukladno Uputama za prijavitelje i to uzimajući u obzir dokumentaciju dostavljenu od strane Prijavitelja. U tom smislu, svaka prijava će se ocjenjivati zasebno i nepristrano i uz poštivanje načela jednakog postupanja, te prilikom provjere i ocjenjivanja projektnih prijava niti jedan projektni prijedlog neće imati prednost s obzirom na oblik pravne osobnosti ili oblik ustroja organizacije prijavitelja i/ili partnera, jer navedeno nije predviđeno Uputama za prijavitelje. |
| 6. | Obavezan pokazatelj za Komponentu 1, SO408 „Broj (lokalnih) organizacija civilnoga društva“, Opis pokazatelja „Broj (lokalnih) organizacija civilnoga društva koje sudjeluju u aktivnostima izgradnje kapaciteta relevantnih za svoje područje rada“; vezano za navedeno molimo pojašnjenje što stavljanje u zagradu riječi „lokalni“ znači? Znači li to da se preferira uključivanje lokalnih organizacija civilnoga društva? Misli li se na uključivanje organizacija civilnog društva s područja koje imaju niži indeks razvijenosti? Preferira li se na taj način nacionalna pokrivenost tematske mreže? | Obavezan pokazatelj za Komponentu 1, SO408 „Broj (lokalnih) organizacija civilnoga društva koje sudjeluju u aktivnostima izgradnje kapaciteta relevantnih za svoje područje rada“, odnosi se na prijavitelje i partnere i broj lokalnih organizacija civilnog društva udruženih u tematsku mrežu, a sukladno točci 1.5 Uputa za prijavitelje. |
| 7. | Kod Kriterija odabira i pitanja za kvalitativnu procjenu „Sadrži li prijedlog inovativni pristup (i primjenu najboljih praksi EU-a u odgovarajućem području, ako je primjenjivo) u rješavanju problema ciljane skupine projekta/krajnjih korisnika/zemljopisnog područja?“ molimo pojašnjenje obzirom da su  ciljana skupina u Komponenti 1 OCD-ovi, socijalni partneri, javne znanstvene organizacije, javne ustanove, itd. Tematsko područje kojim se pojedino partnerstvo na razini projekta (tematska mreža) bavi može biti drugačije u odnosu na problem ciljane skupine projekta, a Uputama je definirano da su to predstavnici dionika na razini partnerstva u projektu. Molimo pojašnjenje ovog kriterija odabira u tom smislu. Ako prijavljujemo projekt u tematskom području: START – UP nacija – samozapošljavanje i poduzetništvo, ciljana skupina su predstavnici institucija i OCD-a na razini partnerstva, a krajnji korisnici su poduzetnici. Kako tumačiti kriterij „inovativnosti“?  | Navedenim kriterijem odabira provjerava se inovativnost u planu izvedbe projekta (odnosi se na svaki element u obliku ishoda (proizvoda ili usluge) i/ili procesa/metode i/ili organizacijske/strukturne promjene, koji su bitno različiti u odnosu na prethodne i postojeće elemente/prakse u relevantnom području). |
| 8. | Postoji li nekakva platforma za oglašavanje partnerstva za ovaj Poziv? | Ista nije predviđena predmetnim Uputama za prijavitelje. |
| 9. | Koji je datum održavanja informativne radionice u Zagrebu? | Sukladno Uputama za prijavitelje, točka 5.8 Dodatne informacije, informativne radionice za zainteresirane prijavitelje bit će organizirane najkasnije 21 kalendarski dan prije isteka roka za podnošenje projektnih prijava. Informacije o točnom datumu i mjestu održavanja radionica bit će objavljene na mrežnim stranicama na www.strukturnifondovi.hr i [www.esf.hr](http://www.esf.hr).  |
| 10. | Vezano za prihvatljive aktivnosti, Komponenta 1, Element 3. Provedba ispitivanja javnog mnijenja i ispitivanje potreba društva, molimo definirajte opseg ispitivanja javnog mnijenja i ispitivanja potreba društva. U Pokazateljima za Komponentu 1 definirana je minimalna vrijednost provedenih ispitivanja javnog mnijenja i potreba društva od 6. Koji je opseg ispitivanja javnog mnijenja i potreba društva da bi se ono definiralo kao 1? Je li prihvatljivo imati 6 istraživanja na istu temu na različitim geografskim područjima? Je li prihvatljivo imati anketno istraživanje na 3 teme, a fokus grupe na 3 iste teme - prihvaća li se to kao minimalna vrijednost od 6, obzirom na to da su 2 metode i 3 teme pa je ukupno 6 ispitivanja? | Ispitivanje javnog mnijenja i potreba društva nužno je provesti na reprezentativnom uzorku. Istraživanja je prihvatljivo provesti na istu temu na različitim geografskim područjima, također potrebno ih je provoditi kroz trajanje projekta. Međutim, nije prihvatljivo da se jednom aktivnosti ostvaruju dva pokazatelja. |
| 11. | Vezano za prihvatljive aktivnosti, Komponenta 1, Element 4. Provedba znanstvenih istraživanja u području utvrđene potrebe društvene promjene, molimo definirajte opseg znanstvenog istraživanja. U Pokazateljima je navedeno da broj znanstvenih članaka unutar ovog Elementa treba biti 6. Molimo definirati što znači minimalno 6 znanstvenih članaka. Obzirom na dugo vrijeme čekanja za reviziju znanstvenih članaka u hrvatskim časopisima, treba li se te članke objaviti u vrijeme trajanja projekta ili mogu biti samo prihvaćeni za objavu? Također računa li se i objava članaka u stranim časopisima? | Minimalna vrijednost od 6 objavljenih znanstvenih članaka tijekom 2 do 3 godine smanjena je sa 6 na 4. U tom smislu uzima se u obzir objava znanstvenih članka kako u hrvatskim, tako i u međunarodnim časopisima. Također, ukoliko za vrijeme trajanja projekta rad nije objavljen, nego je prihvaćen za objavu, prijavitelj je dužan dostaviti PT2 presliku članka, a PT2 može zatražiti uvid u objavu rada (i nakon završetka provedbe projekta) i ukoliko se utvrdi odstupanje PT2 može zatražiti povrat sredstava (i nakon završetka provedbe projekta). Također, PT2 može i nakon završetka provedbe projekta, ukoliko je potrebno, za specifične (obvezne) pokazatelje Poziva *Broj objavljenih znanstvenih članaka* i *Broj objavljenih stručnih članaka,*  čiji su prihvatljivi troškovi izrade nastali za vrijeme provedbe projekta,angažirati vanjskog stručnjaka s ciljem utvrđivanja ispunjenja istih, sukladno razdoblju prihvatljivosti izdataka utvrđenih člankom 2.4. te sukladno korekcijama iz članka 8. Posebnih uvjeta Ugovora (Prilog 2). |
| 12. | Vezano za prihvatljive aktivnosti, Komponenta 1, Element 5. Izrada smjernica za razvoj javnih politika utemeljenih na dokazima, na koje se dokaze misli kod izrade smjernica za javne politike  utemeljene na dokazima? Odnosi li se to na znanstvena istraživanja provedena u sklopu ovog projekta ili mogu biti uključena i druga istraživanja koja nisu nužno proizašla iz ovog projekta? Također, molimo definirajte što točno znači 6 smjernica? Odnosi li se to na 6 smjernica za istu temu ili za različita područja? | Uputama za prijavitelje, točkom 1.5 Pokazatelji, propisan je Specifični pokazatelj br. 3 „Broj izrađenih smjernica za razvoj javnih politika utemeljenih na dokazima“*.* Obzirom da je u opisu predmetnog pokazatelja navedeno da se ovdje radi o broju izrađenih smjernica za razvoj javnih politika utemeljenih na dokazima u minimalnoj vrijednosti od 6, a postizanje pokazatelja dokazuje se preslikama smjernica, smjernice moraju biti izrađene isključivo u sklopu znanstvenih istraživanja provedenih u sklopu projekta koji se prijavljuje. Isto je navedeno i u točci 3.3 Prihvatljive aktivnosti, Uputa za prijavitelje, u kojima je istaknuto kako element 5 podrazumijeva izradu „smjernica utemeljenih na provedenim znanstvenim istraživanjima“, pri čemu se misli na istraživanja provedena u sklopu projekta.Smjernice za izradu javnih politika mogu pratiti provedena znanstvena istraživanja, ali isto nije ograničavajuće. |
| 13. | Pod pokazatelje „znanstveni članak“ broji li se i stručni znanstveni članak kao prihvatljiv pokazatelj? | U skladu s Uputama za prijavitelje, točkom 1.5 Pokazatelji, „Broj objavljenih stručnih članaka“ je poseban pokazatelj br. 10 (sukladno izmjeni natječajne dokumentacije) te se stoga objavljeni stručni članci ubrajaju pod broj objavljenih stručnih članaka u sklopu navedenog pokazatelja. |
| 14. | Vezano za prihvatljive aktivnosti, Komponenta 1, Element 6. Broj provedenih analiza društvenog utjecaja predloženih intervencija, što točno znači 6 provedenih analiza? Što se točno obujmom smatra jednom analizom? Što se točno smatra provedbom analize? Također, je li potrebno odraditi sve navedene aktivnosti koje su navedene u Elementu 6? | Uputama za prijavitelje u točci 3.3 Prihvatljive aktivnosti opisno je navedeno što podrazumijeva izrada provedba analize društvenog utjecaja predloženih intervencija, odnosno navedeno je kako ona uključuje: izradu metodologije analize društvenog utjecaja intervencija, provedbu analiza društvenog utjecaja intervencija te predstavljanje rezultata provedenih analiza. Za iste je predmetne analize predviđeno da se provode u suradnji OCD-a i akademskih i/ili znanstveno-istraživačkih institucija te stoga njihova provedba mora uključivati i koordinacijske sastanke OCD-a i partnera. |
| 15. | Kad je riječ o redoslijedu Elemenata u raspisu Poziva uočeno je da se on razlikuje od redoslijeda kojim se Elementi navode u Prijavnom obrascu A. Konkretno, Element „Upravljanje projektom i administracija“ u Pozivu je naveden kao Element 1, dok je u Prijavnom obrascu A naveden na kraju, kao zaseban Element. Obzirom na to da ćemo se u unošenju Elemenata u Prijavni obrazac A morati voditi mogućnostima unosa u Prijavnom obrascu A, tada to znači da će se promijeniti i redoslijed svih drugih elemenata, drugim riječima Element 2. Jačanje partnerstva organizacija civilnog društva i uključivanje novih članica i članova tematske mreže postaje Element 1, Element 3. Provedba ispitivanja javnog mnijenja i ispitivanje potreba društva postaje Element 2, itd. Je li takav unos prihvatljiv? | Usklađivanje numeracije pojedinih elemenata s numeracijom zadanom Prijavnim obrascem A nije potrebno. |
| 16. | U Specifičnim pokazateljima se dva puta navodi pokazatelj „Broj provedenih znanstvenih istraživanja“, opisan kao „Broj provedenih znanstvenih istraživanja u minimalnoj vrijednosti od 3“. Je li to pogreška ili treba biti ukupno 6 provedenih znanstvenih istraživanja?  | U Uputama za prijavitelje, u točci 1.5 Pokazatelji, pogreškom je dva puta (kod pokazatelja br. 4 i br. 10) naveden broj provedenih znanstvenih istraživanja. Isto je uređeno izmjenom natječajne dokumentacije. |
| 17. | U prihvatljivim aktivnostima Komponente 1, u Elementu 5. Izrada smjernica za razvoj javnih politika utemeljenih na dokazima, na koje se smjernice točno misli? Smjernice namijenjene kome točno, kojoj ciljanoj skupini - donositeljima odluka, ako da, kojima? Ili namijenjene udrugama?  | Isto nije izričito utvrđeno Pozivom. |
| 18. | U prihvatljivim aktivnostima Komponente 1, Elementu 6. Broj provedenih analiza društvenog utjecaja predloženih intervencija, na koje se točno intervencije misli? Na one predložene u smjernicama? Ako da, smjernice uobičajeno ne uključuju intervencije te obzirom na to odnosi li se to na procjenu učinka predloženih smjernica? | Da, odnosi se na procjenu učinka predloženih smjernica. |
| 19. | U prihvatljivim aktivnostima Komponente 1, Elementu 7. Provedba strukturiranog dijaloga svih dionika i donositelja odluka, na koje se točno dionike misli pod „svih dionika“?  | Pod „svih dionika“ misli se na svu zainteresiranu javnost koja želi sudjelovati u projektu. Potrebno je poziv za sudjelovanje javno objaviti (na mrežnim stranicama prijavitelja i partnera i/ili na mrežnim stranicama projekta i/ili društvenim mrežama i/ili plaćenim oglasima i/ili tisak) te temeljem javnog poziva uključiti svu zainteresiranu javnost. |
| 20. | Je li u fokusu Komponente 1 uspostavljanje nove mreže po određenom tematskom području ili je prihvatljivo i nadograđivati na već postojeću mrežu? Treba li se mreža oformiti i kao pravni entitet?  | Obzirom da je Uputama za prijavitelje, točkom 1.4 Svrha, cilj i ciljane skupine Poziva na dostavu projektnih prijedloga,za Komponentu 1istaknuto da „Organizacije uključene u tematske mreže trebaju tijekom zajedničkog rada izraditi model svog djelovanja koji se treba temeljiti na demokratskom, odgovornom, uključivom, javnom načinu su-upravljanja svim aktivnostima i procesima unutar tematske mreže, a kao odraz osviještenih potreba društvenog i ekonomskog razvoja u Hrvatskoj, ali i na razini Europske unije“, proizlazi da je svrha ovog Poziva upravo uspostavljanje novih tematskih mreža za svako od navedenih tematskih područja. |
| 21. | Skrećemo pažnju na izostavljanje zadruga, jednog od najčešćih pravnih oblika društvenih poduzeća, te predlažemo da se zadruge uvrste pod prihvatljive partnere u ovom Pozivu. Zadruge, po svom konceptu, jesu ključni nosioci društvene ekonomije i kao takve važan partner u tematskim mrežama i spona među drugim prijaviteljima. Tematski fond „Demokratizacija i razvoj civilnoga društva 2.0“ koji je prethodio ovom programu u velikoj se mjeri upravo oslanjao i davao podršku radu zadruga. Zadruge svoje djelovanje temelje na međusektorskoj suradnji i djeluju po principu platformi, odnosno tematskih mreža. Izostavljanje zadruga iz ovog natječaja ne stavlja samo zadruge u nepovoljan položaj već i smanjuje ukupnu korist koja može nastati iz same međusektorske suradnje i društveno-ekonomskog razvoja, koja se Pozivom promovira. Slijedom navedenoga, predlažemo da zadruge budu prihvatljiv partner u Pozivu (najviše tri po tematskoj mreži) bez raspodjele financijskih sredstava. | Upućujemo na izmjenu natječajne dokumentacije. |
| 22. | Vezano uz Specifični pokazatelj „Broj provedenih znanstvenih istraživanja“, napominjemo da je dva puta naveden. Molimo vas pojašnjenje što će se brojiti kao znanstveno istraživanje? Na koji način je operacionaliziran pojam znanstvenog istraživanja? Primjera radi, hoće li se brojiti istraživanja po broju istraživačkih izvještaja? Hoće li se više tema istraživanja (npr. upitnika) provedenih na istom uzorku brojati kao jedno ili više istraživanja?  | Isto je utvrđeno izmjenom natječajne dokumentacije. |
| 23. | Vezano uz Specifični pokazatelj „Broj provedenih ispitivanja javnog mnijenja i potreba društva“,čini nam se važnim istaknuti da se istraživanje javnog mijenja na reprezentativnom uzorku i *vox populi* mogu smatrati istraživanjima javnog mnijenja, stoga pokazatelj nije dovoljno jasan. Nadalje, istraživanje javnog mnijenja na reprezentativnom uzorku je znanstveno istraživanje kao i manja kvalitativna istraživanja, zbog čega može doći do preklapanja ovog kriterija s prethodnim. | Znanstveno istraživanje i istraživanje javnog mnijenja nije istovjetni postupak. |
| 24. | Vezano uz Specifični pokazatelj „Broj objavljenih znanstvenih članaka“, sami prijavitelji ne mogu utjecati na to hoće li predani članci biti i objavljeni u roku u nekom znanstvenom časopisu. Stoga vas molimo za pojašnjenje: hoće li se samo objave članaka smatrati ostvarenjem pokazatelja ili će to biti i predaje članaka za objavu, te kakav će se tip časopisa smatrati prihvatljivim? Također, u pokazatelju se spominju samo znanstveni članci. Budući da su upravo stručni članci važni za javne politike utemeljene na dokazima i za širenje znanja, hoće li se kao ostvarenje ovog pokazatelja smatrati i izrada i objava stručnih članaka? Napominjemo da i znanstveni i stručni članci mogu biti objavljivani u istim časopisima i proći isti postupak recenzije. | Isto je utvrđeno izmjenom natječajne dokumentacije. |
| 25. | Vezano uz Specifični pokazatelj „Broj provedenih analiza društvenog utjecaja“ molimo za dodatno pojašnjenje ovog pokazatelja. Naime, budući da će se intervencije provoditi tijekom trajanja projekta čini se teško dostižnim da se za to vrijeme uspije provesti i 6 analiza društvenog utjecaja za koje je optimalno imati neko vrijeme između intervencije da bi se mogao vidjeti utjecaj. Također, osim dvojbe oko vremena, pitanje je i hoće li se kao ostvarenje ovog pokazatelja uzimati evaluacijska istraživanja intervencija i koja je razina složenosti tih analiza potrebna. | Izmjenom natječajne dokumentacije definirani su dokazi o ostvarenju pokazatelja. |
| 26. | U natječajnoj dokumentaciji navedeno je da se organizacija može prijaviti jednom kao nositelj, a jednom kao partner. Može li se organizacija prijaviti i dva puta kao partner u dvije različite mreže, ako se ne prijavi kao nositelj? Dodatno, odnosi li se to ograničenje i na istraživačke te visoko-obrazovne institucije? Naime, kod njih bi to ograničenje možda bilo vrlo teško primjenjivo, obzirom na broj i raznovrsnost odsjeka koji neke institucije imaju te njihov ukupan broj.  | Isto je utvrđeno izmjenom natječajne dokumentacije. |
| 27. | Mogu li partneri biti organizacije civilnoga društva koje nisu udruge, već ustanove, i koje su osnovane prema Zakonu o ustanovama? | Isto je definirano točkom 2.2.2 Uputa za prijavitelje predmetnog Poziva. |
| 28. | Kolika su dozvoljena ulaganja u adaptaciju prostora i nabavu opreme za aktivnosti u odnosu na ukupan proračun projekta u Komponenti 1 ovoga Poziva? |  Sukladno izmjenama natječajne dokumentacije Uputama za prijavitelje je definirano da trošak nabave opreme za provedbu projektnih aktivnosti u okviru projekta ne smije premašiti 15% ukupnih prihvatljivih troškova projekta, dok ulaganje u adaptaciju prostora nije naveden kao prihvatljivi trošak. |
|  | ***KOMPONENTA 2*** |
| 29. | Mogu li na Pozivu u okviru Komponente 2 projektni partneri biti i udruge? Ukoliko mogu, moraju li biti registrirane za specifično područje?  | Izmjenom natječajne dokumentacije, u točki 2.2.2 Uputa za prijavitelje, udruge su izričito navedene kao mogući projektni partneri. |